ILMUTUSRAAMAT AVANEB
"Ilmutusraamat avaneb" sarja 17. osas
uuritakse Ilmutusraamatu 11. ja 12. peatükke
ning alustatakse 13. peatükiga.
11. peatükk räägib kahest kotiriides tunnistajast.
"Mulle anti varda sarnane pilliroog
ja öeldi: Tõuse ja mõõda ära Jumala tempel ja altar
ning need, kes seal kummardavad!
Väljaspool templit olev õu jäta välja ning ära mõõda seda,
sest see on antud paganaile
ning nad tallavad püha linna nelikümmend kaks kuud.
Ja ma annan oma kahele tunnistajale meelevalla
ennustada kotiriidesse rõivastatult tuhat kakssada kuuskümmend päeva.
Need tunnistajad on need kaks õlipuud
ja kaks lambijalga, mis seisavad ilmamaa Issanda ees.
Kui keegi tahab neile kurja teha, siis tuleb nende suust tuli välja
ning sööb ära nende vaenlased,
ning kui keegi peaks tahtma neile kurja teha,
siis peab too nõnda tapetama.
Neil on meelevald lukustada taevas,
et nende ennustamise päevil ei sajaks vihma,
ning neil on meelevald vete üle, et muuta neid vereks
ning lüüa ilmamaad igasuguse nuhtlusega
nii sageli, kui nad vaid tahavad."
Ilmutusraamatut tõlgitsedes näeme spiraalikujulist lähenemisviisi.
Johannes käis nagu mööda spiraali,
kus ta nägi korraga minevikku, olevikku ja tulevikku.
Ja siis meiegi poolt kasutatav lähenemisviis,
kus kõik kulgeb järgemööda.
Alguses on pitserid, siis pasunad omas järjestuses.
Seejärel saabub vihaaja keskpaik.
Selline on minu tõlgendus.
Kui tegemist on sõna-sõnalise Jeruusalemmaga,
siis nagu on öeldud: "Väljaspool templit olev õu jäta välja."
ja "Nad tallavad püha linna 42 kuud."
Siis peab ka tempel olema reaalne.
On tõenäoline,
et nende kahe tunnistaja tunnistamise tagajärjel
pöörduvad ja tulevad Iisraelis usule need 144 000.
Need on need meeleparandust kuulutavad
äratusjutlustajad.
Neil on suur mõjujõud.
Neil on meelevald.
Kui keegi tahab neile kurja teha, siis tuleb nende suust tuli välja
ning sööb ära nende vaenlased,
ning kui keegi peaks tahtma neile kurja teha,
siis peab too nõnda tapetama.
Neil on meelevald lukustada taevas.
Aga kui nad on lõpetanud tunnistamise,
siis metsaline surmab nad.
"Kui nad on lõpetanud tunnistamise,
siis hakkab metsaline, kes tuleb üles sügavusest,
nendega sõda pidama ja võidab nad ära ning tapab nad.
Ning nende korjused lebavad suure linna tänavail,
mida hüütakse vaimulikul viisil Soodomaks ja Egiptuseks,
kus löödi risti ka nende Issand.
Inimesed rahvaste ja suguharude ja keelte ja paganahõimude seast
näevad nende korjuseid kolm ja pool päeva
ega lase nende korjuseid panna hauda.
Ja need, kes elavad ilmamaal,
rõõmustavad nende pärast ja hõiskavad
ning läkitavad üksteisele kinke."
Seda ei tohiks võtta üldõpetusena.
Ilmselt on inimene surematu, kuni tal on Jumalalt ülesanne.
Seda ei saa ühe kirjakoha põhjal võtta teoloogilise õpetusena.
Need tunnistajad tegutsevad vihaajal algul 144 000 usule toojatena,
et nad leiaks pääste.
Sellest hoolimata, et nad surmatakse, tuleb elu uuesti nende sisse
ja nad tõusevad püsti
ning suur kartus tuleb nende üle, kes seda näevad.
Selles tuleb võimsalt esile Jumala au.
Nagu enne mainisin, eksisteerib selline õpetus ja seletus,
mille kohaselt need kaks tunnistajat esindavad ülemaailmset kogudust.
Lugedes seda raamatut, kus sellest räägitakse,
peab mainima, et kirjutaja oli otsinud kõigele
põhjapanevaid põhjendusi.
Ma isiklikult küll ei suuda seda kõike puhta tõena võtta,
sest seal on kõike võetud liiga loomulikuna.
Olid kaks prohvetit ja kõik. Sellega asi piirdus.
Nad tegutsevad 1260 päeva.
Kui nad tapetakse, on nad surnutena 3,5 päeva.
Tasub meeles pidada, et kui räägitakse sellest,
et Ilmutusraamatus tähendab üks päev ühte aastat,
siis sellega seoses kerkib esile üks probleem.
Nende prohvetite korjused on selle kohaselt 3,5 aastat surnutena
suure linna tänavail lebamas.
Seda põhjustab kõrvalekaldumine...
"Pärast seda kolme ja poolt päeva tuli elu vaim Jumalast nende sisse
ja nad tõusid püsti oma jalgadele
ning suur kartus langes nende peale, kes neid nägid.
Ja nad kuulsid suurt häält taevast endile ütlevat: Tulge siia üles!”
Nad läksid pilve sees üles taevasse ja nende vaenlased vaatasid neid.
Ja selsamal tunnil sündis suur maavärin,
ning kümnendik linna langes kokku
ja selles maavärinas tapeti seitse tuhat inimest,
ning teised lõid kartma ja ülistasid taeva Jumalat."
Kotiriides meeste teemal veel...
11. peatüki 4. salmis öeldakse:
"Need on need 2 õlipuud ja 2 lambijalga,
mis seisavad ilmamaa Issanda ees."
Sakarja raamatus räägitakse, et ülempreester Joosua ja Serubbabel
on samasugused lambijalad.
Nagu nemad ehitasid vana templi, mida Heroodes hiljem täiendas,
nõnda ehitavad need kaks ilmselt nüüd selle viimase templi.
Ja lisaks juhatavad 144 000 pöördumisele.
Selle üle, kes on need kaks, ei tahaks hakata pikemalt juurdlema.
Üks tõlgitseja oli hiljuti üsna kindel, et üks neist on Mooses,
sest esineb samasid ilminguid nagu Moosese ajal.
Ühelt jutlustajalt küsiti, et kuidas see oli,
kui peaingel vaidles kuradiga Moosese surnukeha üle?
Too vastas, et on alati olnud rahu poolt,
ega ole ka sellesse tülisse end seganud.
Mooses ikkagi suri ja maeti
või viis Jumal teda otse taeva kirkusesse?
Mina paigutaksin siia 2 muud juhtumit - Eelija ja Eenoki.
Jätame selle siiski lahtiseks.
Need on siiski kõrvalküsimused ja sellel pole tähtsust me jaoks,
mis on nende nimed.
Teadmistejanulisemad on aga sellest vägagi huvitatud.
Nii nagu Ristija Johannes valmistas teed
Kristuse esimesele tulemisele,
siis need kaks kotiriides tunnistajat
valmistavad teed Tema teisele tulemisele.
See on ettekuulutus kuningriigi alguse kohta.
Nagu 14. peatükis on sarnane ettekuulutus
Paabeli langemise kohta.
See seletus on pisut segasevõitu, aga olgu sellega, kuidas on.
Parem, kui ei sega end nendesse keeleprobleemidesse.
"Teine häda on läinud, ennäe, kolmas häda tuleb varsti!"
Seitsmenda ingli pasuna puhumise kohta on öeldud:
"Seitsmes ingel puhus pasunat, ja taevas kostsid valjud hääled:
Maailma kuningriik on saanud meie Issanda ja tema Kristuse omaks
ning tema valitseb kuningana igavesest ajast igavesti.”
Nüüd algab jumalateenistus...
"Need kakskümmend neli vanemat, kes istusid Jumala ees oma troonidel,
heitsid silmili maha ning kummardasid Jumalat, hüüdes:
Me täname sind, Issand, Kõigeväeline Jumal,
kes oled ja kes olid,
et sa oled võtnud oma suure väe ning hakanud valitsema kuningana!
Paganad on vihastanud, aga nüüd on sinu viha tulnud
ning on tulnud aeg mõista kohut surnute üle
ning anda kätte palk prohvetitele,
su sulastele, ning pühadele ning neile, kes kardavad su nime,
väikestele ja suurtele,
ning hävitada need, kes hävitavad ilmamaad.”
Jumala tempel taevas avanes
ning tema templis sai nähtavaks tema lepingulaegas,
ja sündis välke ja kõuemürinaid
ja pikselööke ja maavärin ja suur rahesadu."
Paganad on vihastunud, aga sinu viha on tulnud...
See on Talle vihaaeg, kuid paganatel on viha Iisraeli vastu.
Nad kiusavad taga usklikke ja seejärel Iisraeli.
See on mõlemapoolne viha.
See viib välja otse 12. peatüki nägemuseni:
"Suur tunnustäht sai nähtavaks taevas:
naine, riietatud päikesesse, ning kuu tema jalge all,
ning pärg kaheteistkümnest tähest tema peas.
Ja ta oli lapseootel
ning kisendas tuhudes ja piinles sünnitusvaludes."
"Taevas sai nähtavaks teine tunnustäht,
ennäe: suur tulipunane lohe,
kellel oli seitse pead ja kümme sarve ning ta peadel seitse peaehet.
Ta saba pühkis ära kolmandiku taevatähti
ning viskas need maa peale.
Ja lohe seisatas naise ees, kes oli sünnitamas,
et niipea kui ta on sünnitanud, süüa ära ta laps.
Ja naine tõi ilmale poeglapse,
kes karjasena hoiab raudsauaga kõiki paganaid.
See laps haarati Jumala ja ta trooni juurde.
Ja naine põgenes kõrbe,
kus tal oli ase, mille Jumal oli valmistanud,
et teda seal toidetaks tuhat kakssada kuuskümmend päeva."
Väga paljud Ilmutusraamatu uurijad ja tõlgitsejad
peavad seda poisslast Jeesuseks.
See on küll tõsi.
Jesaja raamatu 66. peatükis, 7. salmis viidatakse samuti sellele sündmusele:
"Juba enne lapsevaeva sünnitab Siion,
enne kui temale tulevad valud, toob ta poeglapse ilmale.
Kes on kuulnud midagi niisugust? Kes on näinud selliseid asju?
Kas maa sünnitatakse üheainsa päevaga
või tuleb rahvas ilmale ühekorraga?
Kuid niipea kui Siion tunneb valusid, toob ta ka kohe oma lapsed ilmale."
Ma kuskilt lugesin, et see oli naine, mitte abielunaine.
Peaks olema siiski abielunaine - see sobituks Iisraeliga paremini.
Jesaja 54. peatükis öeldakse...
Vanas tõlkes on jutt abikaasast nagu Jesaja 54. raamatuski.
Nii on seda hõlpsam Iisraeliga seostada.
Alates 5. salmist on Jesaja 54. raamatus öeldud:
"Sest sinu Looja on su mees, vägede Issand on tema nimi;
sinu lunastaja on Iisraeli Püha,
teda nimetatakse kogu maailma Jumalaks.
Sest nagu hüljatud ja sügavasti kurvastatud naist
kutsub sind Issand.
Ja noorpõlve naine - kas teda saakski põlata?
ütleb su Jumal."
Siinkohal räägitakse selgelt Iisraelist.
"Ja taevas tõusis sõda:
Miikael ja tema inglid hakkasid sõdima lohega,
ning lohe sõdis ja tema inglid.
Lohe ei saanud võimust, ja enam ei leidunud neile aset taevas.
Suur lohe heideti välja,
see muistne madu, keda hüütakse Kuradiks ja Saatanaks,
kes eksitab kogu ilmamaad -
ta heideti maa peale ja tema inglid heideti koos temaga.
Ja ma kuulsin suurt häält taevast hüüdvat:
Nüüd on käes pääste ja vägi ning meie Jumala kuningriik
ning tema Kristuse meelevald,
sest välja on heidetud meie vendade süüdistaja,
kes süüdistab neid Jumala ees päeval ja ööl."
Ennist rääkisime sellest, millest on juttu 7'ndas salmis.
Räägitakse sellest, kuidas taevas tõusis sõda:
"Miikael ja tema inglid hakkasid sõdima lohega,
ning lohe sõdis ja tema inglid."
Mõned saavad sellest aru nii
nagu oleks tegemist võitlusega aegade algusest,
kus saatan tõstis mässu Jumala vastu.
On ka muid tõlgendusvariante.
Minu arust aga sobib siia suurepäraselt
Taanieli raamatu 12. Peatükis toimuv sündmuste jada.
Saabub suur ahistus, ja justnimelt Iisraelile.
"Ja sel ajal tõuseb Miikael, see suur vürst,
kes seisab su rahva laste eest."
Siinkohal asuvad saatan ja antikristus rünnakule Iisraeli vastu.
Selles kirjakohas räägitakse justnimelt sellest võitlusest.
Sellega saab alguse Iisraeli suur ahistus.
Kuuendas salmis öeldakse:
"Ja naine põgenes kõrbe,
kus tal oli ase, mille Jumal oli valmistanud,
et teda seal toidetaks tuhat kakssada kuuskümmend päeva."
Jumala arm ja halastus tuleb Iisraelile
ja Iisrael peab alistuma
ning Miikael kaitseb neid siis.
Naist ei võetud üles nagu poeglast võeti.
Lihalik Iisrael jääb, kuni ta pöördub täielikult.
Edasi on öeldud: "Suur lohe heideti välja,
see muistne madu, keda hüütakse Kuradiks ja Saatanaks..."
Piiblist teame, et tegemis on tänase õhuvalla valitsejaga.
Ma pole päris kindel,
kas ta võib tänagi minna Issanda ette meid süüdistama?
Kas on mingi vahepealne variant või on see jätkuvalt nii
nagu Iiobi raamatu 1. peatüki 6. salmis?
"Ent ühel päeval, kui Jumala lapsed tulid ja seisid Issanda ees,
tuli ka saatan nende sekka."
Ta tuli Issanda ette ja peale seda algasid Iiobi raamatu kannatused.
Nagu me mäletame...
Hingevaenlane jõudis sinna...
Ma saan aru, et nüüd,
kui ta heidetakse maa peale koos oma inglitega,
siis alles saab alguse see viimane viha.
Saatan süüdistas ülempreester Joosuat
Paabelist tagasipöördumise järgselt.
Jeesus ütles, et kui Inimese Poeg maa pealt ülendatakse,
siis selle maailma vürst visatakse välja.
Ta sai siiski süüdistada, kuigi ta ei elanud enam taevas.
"Nemad on ta ära võitnud Talle vere läbi
ning oma tunnistuse sõna läbi
ega ole oma elu armastanud surmani.
Seepärast rõõmustage, taevad, ning teie, kes neis viibite!
Häda maale ja merele, sest kurat on tulnud alla teie juurde;
ta on suures raevus, teades, et tal on aega üürikeseks.”
Kui lohe nägi, et ta oli heidetud maa peale,
siis ta kiusas taga naist, kes oli toonud ilmale poeglapse.
Aga naisele anti kaks suure kotka tiiba,
et ta lendaks kõrbesse paika,
kus teda toidetakse üks aeg
ja kaks aega ja pool aega, eemal mao palge eest.
Ja madu purskas oma suust naisele järele vett otsekui jõe,
et teda jõevooluga ära uhtuda.
Maa aitas naist, avades oma suu ning neelates ära jõe,
mille lohe purskas välja oma suust.
Ja lohe vihastas naise peale
ja läks sõdima nendega, kes olid jäänud üle naise soost,
kes hoiavad tallel Jumala käske ning kellel on Jeesuse tunnistus.
Ja ta jäi seisma mere liivale."
11. peatükis peitub suur saladus
ka meie vaimse võitluse seisukohast lähtuvalt.
Võidule talle veres -
see viitab sellele, et mõistame üha paremini seda,
mida Jeesus meie eest on teinud.
Tunnistuse sõna viitab sellele,
et me tunnistame oma suuga Jeesuse poolt meie heaks tehtut.
Kolmandaks, oleme altid ja ustavad Issandale.
Need kolm relva on võimsad ka tänapäeval.
Mulle annavad turvatunnet need:
Kristus minu eest, Kristus minus - tema pühitsus
ja Kristus minu kaudu.
Ja siis näeme, kuhu see viib.
"Seepärast rõõmustage, taevad, ning teie, kes neis viibite!"
Ka kogudus rõõmustab seal.
Sina, kes sa vaatad seda saadet, saad ka ise osaleda!
Helista vanal tuttaval numbril: 900 1777 (kuula sõnum lõpuni)
Kõne hind on 7 eurot.
Selle annetusega osaled
evangeeliumi rõõmusõnumi viimisel sinna, kuhu enda jalad ei vii.
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Info annetamise kohta on leitav ka: www.tv7.ee/toetamine/
Väga tähtis on ohverdada evangeeliumi töösse
ja anda oma panus hingede pääste nimel.
TV7 on see kanal, mille kaudu tasub tuua oma ohvriand.
Ole õnnistatud Jeesuse nimel! Aamen.
Tahaksin veel pöörduda 12. Peatüki 17'nda salmi juurde.
Vähemalt 2 tuntud piibliõpetaja kohaselt
on kogudus veel maa peal, nagu siinkohal öeldakse:
"Kes olid jäänud üle naise soost, kes hoiavad tallel Jumala käske
ning kellel on Jeesuse tunnistus."
Need on ju pöördunud juudid!
Naine on veel peale selle.
Siin saatan rikub lepingut: "Lohe vihastas naise peale."
Ja siis annab võimu metsalisele.
Tähelepanuväärne on see,
et metsalise peas on 10 sarve ja nendel peaehted.
Aga lohel on peaehted peas, mitte sarvedel.
Lohe näol on läbi ajaloo tegemist seitsme suurvõimu esindajaga.
Nendeks on Egiptus, Assüüria, Babüloonia jne.
Aga viimase aja valitsuse - kümne riigi liidu puhul
on kroonid sarvedel.
"Ma nägin merest üles tulevat metsalist,
kellel oli seitse pead ja kümme sarve,
ning ta sarvede peal kümme peaehet,
ning ta peade peal olid jumalateotuse nimed.
Ja metsaline, keda ma nägin, oli pantri sarnane
ning ta jalad olid otsekui karul ning ta suu oli nagu lõvi suu.
Lohe andis temale oma väe ja oma trooni ja suure meelevalla.
Üks ta peadest oli nagu surmavalt haavatud,
ent tema surmahaav paranes.
Kogu ilmamaa oli imestunud, käies metsalise järel,
ning nad kummardasid lohet,
et ta metsalisele oli andnud meelevalla,
ning nad kummardasid metsalist ja ütlesid:
Kes on metsalise sarnane ja kes suudab temaga sõdida?”
Talle anti suu rääkida suuri asju ja teotada Jumalat
ning talle anti meelevald tegutseda nelikümmend ja kaks kuud.
Ja ta avas oma suu Jumala teotamiseks,
et teotada tema nime ja tema telki - neid, kes viibivad taevas."
"Üks ta peadest oli nagu surmavalt haavatud,
ent tema surmahaav paranes.
Kogu ilmamaa oli imestunud, käies metsalise järel."
Kas see asi võis olla nii,
et ka metsaline ise ärkas kuidagi ellu oma surmavalt haavata saamisest?
Kuid kas mõni neist riikidest on olnud surnud ja ärganud ellu?
On see äkki vana raudne Rooma, mis on kaua eemal olnud?
Mina nii ei arva,
kui üks metsalise sarvedest oli Makedoonia.
Seda mainitakse 17. peatükis, kus on juttu kahekordsest kuningast.
Minu arust on see Makedoonia.
Kuidas on Saksamaaga? - See on juba ammu mängust väljas.
See ei ole seotud Saksamaaga, kuid siinkohal on tegemist ühega neist
antikristuse valitsusalasse kuuluva riigiga,
mis on saanud surmavalt haavata
ehk siis vaevleb suurte probleemide käes.
Olen mõelnud, kas tegu võiks olla Kreekaga?
Kreeka on ju praegu peaaegu pankrotis.
Kui ta veel toibub sellest?
Olen selle peale mõelnud ja neid arenguid jälginud.
See kõik ei pruugi olla seotud selle ajaga, milles meie elame.
Lugesin kord tõlgendusi 30'ndatest aastatest.
Siis peeti Mussolinit antikristuseks, sest too oli vallutanud Etioopia
ja oli lubanud juutidele tagasipöördumist Iisraeli.
Mussolini oli tolla aja kindel antikristuse kandidaat.
Nagu ka Hitler, Stalin, Mao jne.
Kui 7'ndas peatükis räägitakse pühadest,
siis nende all mõeldakse juute, mitte kogudust.
Kogudus ei ole siis enam maa peal.
Siin on ka öeldud, et talle anti meelevald
iga suguharu ja rahva ja keele ja paganahõimu üle.
Ehk siis ta saab meelevalla terve maailma üle.
Taanieli 11. ptk.'s mainitakse, et ta läheb ära suures vihas hävitama.
Aga sõnumid idast ja põhjast teevad talle hirmu.
Selline saab olema maailmakorraldus.
Mis ei tähenda tingimata seda,
et on üks riik, kus valitseb tema täielik ülemvõim.
Aga mingil moel hakkab see valitsema terve maailma üle.
Näiteks kasvõi majanduslikult jne.
Metsalise võim saab olema kõikehõlmav.
Selge see, et tänases maailmas
ulatuvad poliitilised mõjutused kõikjale.
Kui kuskil juhtub midagi tähelepanuväärset,
siis see on varsti...
Globaliseerumine on algetapp.
Tänapäeval saame hetkega minna kuhu iganes riiki.
"Talle anti voli pidada sõda pühadega ja neid võita,
ning talle anti meelevald iga suguharu ja rahva ja keele ja paganahõimu üle.
Teda hakkasid kummardama kõik, kes ilmamaal elavad,
kelle nime ei ole maailma rajamisest saadik kirjutatud
tapetud Talle eluraamatusse.
Kui kellelgi on kõrv, siis ta kuulgu!"
Tõlge: Kuno Kivikink